Oficialusis leidinys L 364 , 12/12/1992 p. 0011 - 0012

specialusis leidimas suomių kalba: skyrius 7 tomas 4 p. 0146

specialusis leidimas švedų kalba: skyrius 7 tomas 4 p. 0146



Tarybos reglamentas (EEB) Nr. 3578/92 1992 m. gruodžio 7 d. iš dalies keičiantis Reglamentą (EEB) Nr. 1107/70 dėl pagalbos teikimo geležinkelio, kelių ir vidaus vandenų transportui EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 75 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamente (EEB) Nr. 1107/70 [4] nustatyta, kad valstybės narės gali skatinti kombinuoto transporto plėtrą teikdamos pagalbą, susijusią su investicijomis į infrastruktūrą ir į stacionarius bei kilnojamuosius įrenginius, reikalingus krovinių perkėlimui į kitos rūšies transportą, arba su Bendrijos vidaus kombinuoto transporto paslaugų, teikiamų tranzitu vykstant per valstybių, kurios nėra narės, teritoriją, eksploatacijos išlaidomis; kadangi kombinuoto transporto raida rodo, kad visoje Bendrijoje pradinis šių technologijų plėtros etapas dar nesibaigė, ir kadangi todėl ir toliau reikia išlaikyti pagalbos priemones; kadangi galimybė teikti pagalbą, susijusią su kombinuoto transporto paslaugų, teikiamų kertant valstybių, kurios nėra narės, teritoriją, eksploatacijos išlaidoms, yra garantuota tik tam tikrais atvejais Austrijoje, Šveicarijoje bei buvusiosios Jugoslavijos valstybėse; kadangi siekiant greitai pasiekti ekonominę ir socialinę sanglaudą Bendrijoje, reikia pabrėžti investicijų į kombinuotam transportui būdingus geležinkelio ir kelių įrenginius reikšmę, ypač tais atvejais, kai šie įrenginiai laikomi infrastruktūros darbų, kurie negali būti užbaigti greitai, alternatyva; kadangi, be to, teikiant pagalbą už kombinuotam transportui būdingus kelių įrenginius, mažosios ir vidutinės įmonės būtų skatinamos pasinaudoti kombinuoto transporto paslaugomis; kadangi pagalba už kombinuotam transportui būdingus įrenginius skatintų naujų bimodalinių ir krovinių perkėlimo į kitos rūšies transportą technologijų plėtrą; kadangi per ribotos trukmės pradinį plėtros etapą galimybė teikti pagalbą turėtų apimti ir pagalbą už investicijas į tiesiogiai kombinuotam transportui skirtus transporto įrenginius, jei jie bus naudojami tik šiam tikslui; kadangi esamos pagalbos priemonės turėtų galioti iki 1995 m. gruodžio 31 d., o Taryba Sutartyje nustatytomis sąlygomis turėtų priimti sprendimą dėl vėliau taikytinų priemonių arba, prireikus, dėl šios pagalbos nutraukimo sąlygų; kadangi todėl Reglamentas (EEB) Nr. 1107/70 turėtų būti iš dalies pakeistas, PRIĖMĖ ŠĮ REGLEMENTĄ: 1 straipsnis "e) iki 1995 m. gruodžio 31 d., kai pagalbos teikimas yra laikina priemonė, skirta kombinuoto transporto plėtrai palengvinti, ši pagalba turi būti susijusi su: - investicijomis į infrastruktūrą, arba - investicijomis į stacionarius ir kilnojamuosius įrenginius, būtinus krovinių perkėlimui į kitos rūšies transportą, arba - investicijomis į transporto įrangą, skirtą specialiai kombinuotam transportui ir naudojamą tik kombinuoto transporto priemonėse, arba - kombinuoto transporto paslaugų, teikiamų vykstant tranzitu per Austriją, Šveicariją arba buvusiosios Jugoslavijos valstybes, eksploatacijos išlaidomis. Kas dveji metai Komisija pateikia Tarybai pažangos ataskaitą apie pirmiau nurodytas priemones, inter alia, nurodydama pagalbos paskirtį, jos dydį ir jos poveikį kombinuotam transportui. Valstybės narės pateikia Komisijai informaciją, reikalingą šiai ataskaitai parengti. Iki 1995 m. gruodžio 31 d. Taryba, remdamasi Komisijos pasiūlymu, Sutartyje nustatytomis sąlygomis priima sprendimą dėl vėliau taikytinų priemonių arba, prireikus, dėl jų nutraukimo sąlygų." 2 straipsnis Šis reglamentas įsigalioja trečią dieną po jo paskelbimoEuropos Bendrijų oficialiajame leidinyje. Jis taikomas nuo 1993 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. gruodžio 7 d.. Tarybos vardu Pirmininkas J. MacGregor [1] OL C 282, 1992 30 10, p. 10. [2] Nuomonė pateikta 1992 m. lapkričio 20 d. (dar nepaskelbta Oficialiajame leidinyje). [3] Nuomonė pateikta 1992 m. lapkričio 24 d. (dar nepaskelbta Oficialiajame leidinyje). [4] OL L 130, 1970 15 6, p. 1. Su paskutiniais pakeitimais, padarytais Reglamentu (EEB) Nr. 1100/89 (OL L 116, 1989 28 4, p. 24). --------------------------------------------------